jkorsvik/nowiki_second_scrape_merged huggingface dataset:
Alistair Horne

Alistair Allan Horne (født 9. november 1925 i London, død 25. mai 2017 i Oxford) var en britisk historiker. Hans arbeid fokuserte særlig på historien til det moderne Frankrike.
Horne arbeidet også som utenrikskorrespondent i The Daily Telegraph i årene 1952–1955.
Han var sønn av Allan Horne (som døde i 1944) og Auriol (født Hay-Drummond), niesen til Archibald Hay.


== Bibliografi ==
Return to Power: A Report on the New Germany. New York: Praeger, 1956.
The Land is Bright. 1958.
Canada and the Canadians. Toronto: Macmillan, 1961.
The Price of Glory: Verdun 1916. New York: St. Martin's Press, 1962.
The Fall of Paris: The Siege and the Commune, 1870-1. London: Macmillan, 1965. Revised edition: Penguin Books 2007, ISBN 978-0-141-03063-0.
To Lose a Battle: France 1940. London, Macmillan, 1969.
Death of a Generation Neuve Chapelle to Verdun and the Somme 1970
The Terrible Year: The Paris Commune, 1871. London, Macmillan, 1971.
Small Earthquake in Chile: A Visit to Allende's South America. London: Macmillan, 1972.
A Savage War of Peace: Algeria 1954-1962. London: Macmillan, 1977.
Napoleon, Master of Europe 1805-1807. London: Weidenfeld and Nicolson, 1979.
The French Army and Politics, 1870-1970. New York: Peter Bedrick Books, 1984.
Harold Macmillan. New York: Viking Press, 1988.
A Bundle from Britain. New York: St. Martin's Press, 1993.
Montgomery, David (co-author). Monty: The Lonely Leader, 1944-1945. New York: HarperCollins, 1994.
How Far from Austerlitz? Napoleon, 1805-1815. New York: St. Martin's Press, 1996.
Horne, A. (ed.).Telling Lives: From W.B. Yeats to Bruce Chatwin. London: Papermac, 2000.
Seven Ages of Paris. London: Macmillan, 2002.
The Age of Napoleon. New York: Modern Library, 2004.
La Belle France: A Short History. Alfred A. Knopf, 2005.
The French Revolution, Carlton Books, 2008
Kissinger: 1973, The Crucial Year. Simon & Schuster, June 2009.


== Priser ==
 Kommandør av Order of the British Empire (1992)
 Knight Bachelor (2003)
 ridder av Æreslegionen (1993)
Fellow, Royal Society of Literature (1968)


== Referanser ==


== Eksterne lenker ==
Bush's favorite historian, interview by Gary Kamiya in Salon, 8 May 2007.
Petr Házl

Petr Házl (født 29. august 1971 i Litoměřice) er en tsjekkisk tidligere håndballspiller, som konkurrerte for Tsjekkoslovakia.Házl deltok for Tsjekkoslovakia i Sommer-OL i 1992.


== Referanser ==


== Eksterne lenker ==
(en) Petr Házl – Olympedia 
(en) Petr Házl – Sports-Reference (OL-resultater – arkivert) 
(cz) Petr Házl – Tsjekkias olympiske komité
Ružomberok

Ružomberok (tysk: Rosenberg, ungarsk: Rózsahegy, polsk: Rużomberk) er en by i regionen Žilina i Slovakia. Byen ligger sentralt nord i landet i fjellområdet Veľká Fatra. Elven Váh renner gjennom byen fra øst til vest.


== Historie ==
Ružomberok er første gang nevnt skriftlig i 1233. Byen fikk tidlig på 1300-tallet bystatus etter Schemnitzer-rettigheter. I 1340 ble bystatusen bekreftet av kong Karl I av Ungarn. I løpet av 1500- og 1600-tallet vokste byen seg frem til å bli et senter i Liptov-området i det nordlige Slovakia.Jernbanen ble bygget frem til Ružomberok i 1871, noe som medførte en rask industrialisering, spesielt innenfor papir- og tekstilindustri. Papirfabrikken Mondi SCP er fremdeles hjørnestensbedriften i Ružomberok og Liptov-området.
27. oktober 1907 var Ružomberok åsted for Černovátragedien der ungarske gendarmer åpnet ild mot en slovakisk demonstrasjon, skyteepisoden medførte 14 dødsfall, omfattende demonstrasjoner i både Tsjekkia og Slovakia samt internasjonal oppmerksomhet omkring minoriteter innenfor Østerrike-Ungarn.


== Kultur ==

Innenfor bygrensene til Ružomberok ligger verdensarvstedet Vlkolínec som er en landsby med 45 bebodde trehus fra 1800-tallet. Ružomberok har et av undergalleriene av det slovakiske nasjonalgalleriet som utstiller verkene til bysbarnet den modernistiske slovakiske kunstneren Ľudovít Fulla.


== Sport ==
Fotballaget MFK Ružomberok som spiller i den øverste divisjonen i slovakisk fotball har hjemmebane, Pod Čebraťom Stadion i sentrum av Ružomberok i 2005/2006 sesongen vant laget den slovakiske fotballcupen.


== Vennskapsbyer ==
 Bački Petrovac, Serbia
 Hlučín, Tsjekkia


== Referanser ==


== Eksterne lenker ==
Offisielt nettsted 
(en) Ružomberok – kategori av bilder, video eller lyd på Commons 
(en) Ružomberok – galleri av bilder, video eller lyd på Commons
Peter Kakaščík

Peter Kakaščík (født 4. desember 1963 i Prešov) er en slovakisk tidligere håndballspiller, som konkurrerte for Tsjekkoslovakia.Kakaščík deltok for Tsjekkoslovakia i Sommer-OL i 1992.


== Referanser ==


== Eksterne lenker ==
(en) Peter Kakaščík – Olympedia 
(en) Peter Kakaščík – Sports-Reference (OL-resultater – arkivert) 
(cz) Peter Kakaščík – Tsjekkias olympiske komité
Bytča

Bytča (ungarsk: Nagybiccse) er en by i Žilina-regionen i Slovakia. Den ligger nordvest i landet, ikke langt fra grensene til Tsjekkia og Polen. Elven Váh renner igjennom byen.
Bytča ble første gang nevnt skriftlig i 1234 og fikk bystatus i 1378. Byen er mest kjent som fødestedet for diktatoren Jozef Tiso som styrte Slovakia under andre verdenskrig.


== Referanser ==


== Eksterne lenker ==
Offisielt nettsted 
(en) Bytča – kategori av bilder, video eller lyd på Commons
Administrativt foresatt avdeling

Administrativt foresatt avdeling (AFA), også kalt AFA-kontoret, er del av utlandsavdelingen i Forsvarets personell- og vernepliktssenter (FPVS). AFA holder til i Terningmoen leir i Elverum, og har også et eget helsekontor i Sessvollmoen leir ved Gardermoen.


== AFAs oppgaver ==
AFA har på vegne av sjef FPVS ansvar for å ivareta arbeidsgiveransvaret for militære avdelinger, observatører og stabspersonell som tjenestegjør i operasjoner i utlandet.
AFA har en døgnbemannet pårørendetelefon for formidling av kontakt mellom de tjenestegjørende og de pårørende samt for tjenestegjørende hjemme på leave (permisjon).
Ved ulykker og alvorlige hendelser i internasjonale operasjoner oppretter AFA et krisehåndteringssenter. AFA har opprettet et nettverk av pårørendekontakter. Dette er personell av forskjellige kategorier som er ansatt i Forsvaret og som frivillig har påtatt seg oppgaven med å være bindeledd mellom pårørende/etterlatte og Forsvaret ved alvorlige hendelser.
Amina Munster

Amina Munster (født 31. mars 1982 i Racine i Wisconsin) er en amerikansk skuespiller og modell som siden 2002 har vært tilknyttet nettsiden SuicideGirls.
Hun mistet som barn et ben og flere fingre i en ulykke, og er den eneste av SuicideGirls-modellene som har funksjonshemning.


== Filmografi ==
Suicide Girls Must Die! (2010), Amina Suicide
The Wizard of Gore (2007), Cecelia


== Referanser ==


== Eksterne lenker ==
(en) Amina Munster på Internet Movie Database 
(en) Amina Munster hos The Movie Database
Xinhe (Aksu)

Toksu eller Xinhe (kinesisk: 新和县; pinyin: Xīnhé Xiàn; uigursk: توقسۇ ناھىيىسى / Toksu Nahiyisi) er et fylke i prefekturet Aksu i den autonome region Xinjiang i Folkerepublikken Kina.
Befolkningen var på 134 335 innbyggere i 1999.


== Kulturminner ==
Restene av Tangtidsbyen Tonggusibashi (Tonggusibaxi chengzhi, 通古斯巴西城址) ble i 2006 oppført på Folkerepublikken Kinas liste over kulturminner.


== Administrative enheter ==
Storkommuner:

新和镇 Xinhe zhèn, 尤鲁都斯巴格镇 Youludousibage zhènKommuner:

排先巴扎乡 Paixianbazha xiāng, 塔木托格拉克乡 Tamutuogelake xiāng, 塔什艾日克乡 Tashenairike xiāng, 渭干乡 Weigan xiāng, 依其艾日克乡 Yiqiairike xiāng, 玉其哈特乡 Yuqihate xiāng


== Samferdsel ==
Sør-Xinjiang-jernbanen betjener Toksu (Xinhe).


== Referanser ==


== Eksterne lenker ==
Aksu Tonggusibashi Ancient City
Tonggusibashi gucheng
Baicheng (Aksu)

Baicheng eller Bay (kinesisk: 拜城县; pinyin: Bàichéng Xiàn; uigursk: باي ناھىيىس / Bay Nahiyisi) er et fylke i prefekturet Aksu i den autonome region Xinjiang i Folkerepublikken Kina. 
Befolkningen var på 193 009 innbyggere i 1999.


== Administrative enheter ==
Storkommuner:

拜城镇 Baicheng zhèn, 察尔其镇 Chaerqi zhèn, 赛里木镇 Sailimu zhèn, 铁热克镇 Tiereke zhènKommuner:

布隆乡 Bulong xiāng, 大桥乡 Daqiao xiāng, 黑英山乡 Heiyingshan xiāng, 康其乡 Kangqi xiāng, 克孜尔乡 Kezier xiāng, 老虎台乡 Laohutai xiāng, 米吉克乡 Mijike xiāng, 托克逊乡 Tuokexun xiāng, 温巴什乡 Wenbashen xiāng, 亚吐尔乡 Yatuer xiāng:


== Referanser ==


== Eksterne lenker ==
Lokalregjeringens hjemmesider Arkivert 23. desember 2021 hos Wayback Machine.
Susan R. Barry

Susan R. Barry er en professor i nevrobiologi ved Mount Holyoke College og forfatteren av boken Fixing My Gaze. Hun er gift med astronauten Daniel T. Barry.I 2006 fikk Barry kallenavnet «Stereo Sue» av nevrologen og forfatteren Oliver Sacks gjennom hans anmeldelse av boken hennes i The New Yorker.


== Biografi ==
Susan sin barndom var preget av skjeling som hadde manifestert seg da hun var tre måneder gammel. Etter å ha blitt operert for skjelingen tre ganger, den siste da hun var syv år, pekte begge øynene hennes nesten helt i samme retning, men hun klarte likevel ikke å sette sammen de to ulike synsintrykkene. Dette resulterte i at hun ubevisst bare brukte synsintrykket fra et øye om gangen mens synsintrykket fra det andre øyet ble undertrykt. Hun byttet hele tiden automatisk mellom hvilket øye hun brukte, men på grunn av at hun bare brukte et øye om gangen utviklet hun ikke samsyn.


== Profesjonell aktivitet ==
Barry studerte biologi ved Wesleyan University hvor hun ble uteksaminert med en bachelorgrad i 1976. Deretter arbeidet hun ved Princeton University hvor hun tok en mastergrad i biologi i 1979 og en doktorgrad i 1981.
Hun underviser for tiden ved School of Biological Sciences på Mount Holyoke College, og er i kontakt med forskere, øyeleger og lærere med fokus på nevroplastisitet. I tillegg skriver Barry regelmessig en blogg på Psycology Today med navnet «Eyes on the Brain», hvor hun utforsker praktisk anvendelse av teorien om nevroplastisitet.


== Se også ==
Strabisme
The Brain That Changes Itself


== Referanser ==


== Eksterne lenker ==
Offisielt nettsted
Fixing My Gaze

Fixing My Gaze: A Scientist's Journey Into Seeing in Three Dimensions er en bok skrevet av professoren i nevrobiologi Susan R. Barry som handler om hvordan hun fikk samsyn i en alder av 48 etter å ha levd uten det hele livet. Dette klarte hun ved hjelp av bruk av prismebriller og samsynstrening hos utviklings-optometristen Dr. Theresa Ruggiero med et type treningsprogram som ellers er lite kjent. Boken utfordrer dogmet om at synsferdigheter med tanke på samarbeid mellom øynene og hjernen bare kan utvikles i tidlig barndom (den kritiske perioden), og gir i stedet flere bidrag til teorien om at menneskets hjerne er  plastisk gjennom hele livet.I boken beskriver hun veien frem til og hvordan opplevelsen av endelig å få samsyn er når hun for eksempel tar en tur til Manhattan, en by hun hadde sett mange ganger før. Tidligere hadde alt sett flatt ut, men nå som hun kunne se i 3D føltes det som om bygningene kom mot henne som baugen av store skip som nærmet seg. Nå som hun for første gang hadde fått skikkelig dybdesyn stoppet hun til og med opp for å beundre tregreiner som så ut til å skyte ut i alle retninger.
Selv om Barry først trodde hennes historie var unik fant hun senere at det var flere som hadde hatt samme opplevelsen av å få tilbake samsyn i voksen alder etter synstrening, og boken er på den måten et godt bidrag for anerkjennelsen av ortoptister.
I 2009 nådde boken opp på fjerdeplass blant årets beste vitenskapsbøker på Amazon. Barry sin historie om hvordan hun fikk samsyn ble også sendt på en episode av BBC programmet «Imagine» den 28. juni 2011.


== Se også ==
The Brain That Changes Itself


== Referanser ==


== Eksterne lenker ==
Fixing My Gaze Arkivert 18. juli 2019 hos Wayback Machine. Offisiell nettside for boken
Stereosue.com Offisiell nettside til forfatteren
The Brain That Changes Itself

The Brain That Changes Itself: Stories of Personal Triumph from the Frontiers of Brain Science er en bok om nevroplastisitet skrevet av psykiateren og psykoanalytikeren DM Norman Doidge, som har blitt regnet som en pioner innen nevroplastisitet.
Boken tar et oppgjør med det som i mange år har vært et dogme blant nevrologer, nemlig at hjernen er en finmekanisk maskin på den måten at man permanent vil miste den spesifikke funksjonen som opprinnelig er tiltenkt en hjernedel dersom den aktuelle hjernedelen blir skadet. Doidge hevder i boken på sin side at hjernen er en fantastisk og «plastisk» maskin som kan reparere seg selv dersom den blir trent opp igjen ved å bli utsatt for korrekt stimuli, noe han beviser ved å legge frem resultatene fra en rekke studier. I boken blir studiene for det meste oppsummert gjennom samtaler mellom leger og pasienter med forskjellige nevrologiske problemer.
Boken beskriver også hva som faktisk skjer i hjernen hos pasienten med tanke på aktivering av nervebaner («nye kart»). For eksempel kan andre deler av hjernen (som i utgangspunktet har andre funksjoner) ta over en funksjon som den skadede delen hadde til oppgave. Vi får også vite at hjernen vår har bare en viss total prosesseringskraft og at en slik endring vil gå litt utover den opprinnelige egenskapen til det nye hjerneområdet, men for en pasient vil likevel en slik opptrening være en god byttehandel.


== Eksempler ==
En kvinne har fått et slag og skadet deler av hjernen hvilket har gjort henne lam i halve kroppen, men hun klarer å trene seg opp igjen til nesten å gå helt perfekt med en funksjonsgrad på 97 %.Vi møter en mann som konsekvent finner seg kjærester med personlighetsforstyrrelser som blant annet snakker stygt til ham og misbruker ham følelsesmessig. Han klarer ikke å se problemet selv, men er ikke komfortabel med situasjonen og holder på å bryte sammen, og vi finner til slutt ut at hans tiltrekning til slike kvinner kommer fra et barndomstraume. Ved hjelp av prinsippet «Use it or lose it», som kan oversettes til «bruk det eller mist det», klarer han å få interesse for normale kvinner igjen og finner seg en fantastisk kjæreste som han kan ha et normalt forhold til.En person som lenge har vært blind på grunn av en øyeskade får en form for lavoppløst syn igjen ved at forskere klarer å koble seg til nervetrådene som går fra øynene til hjernens synssenter med et kamera som gir spesielle elektriske pulser.


== Eksterne lenker ==
Normandoidge.com/ - Den uoffisielle nettsiden til forfatteren
The Brain That Changes Itself (TV-program) Dokumentar basert på boken med samme navn, produsert av 90th Parallel Productions og sendt i Canadian Broadcasting Corporation sitt program The Nature of Things
Candidatus scientiarum politices

Candidatus scientiarum politices (maskulinum) eller candidata scientiarum politices (femininum) (forkortet cand.scient.pol.) er en eksamen av høyere grad i statsvitenskap som tildeles av danske universiteter, nærmere bestemt Aarhus Universitet, Københavns Universitet og Syddansk Universitet. Graden krever nå fem års universitetsstudier. Betegnelsen betyr «kandidat i politisk vitenskap».
Ifølge Altinget.dk er 20 prosent av Folketingets medlemmer utdannet cand.scient.pol.Graden må ikke forveksles med candidatus scientiarum (cand.scient.), en grad i matematisk-naturvitenskapelige fag.
Den norske graden som tilsvarer cand.scient.pol. er cand.polit., men i Norge har denne graden et videre bruksområde enn dansk cand.scient.pol. I tillegg er cand.polit. i Danmark bare en embedseksamen i sosialøkonomi.


== Referanser ==
Tugendhatvillaen

Tugendhatvillaen er et bolighus oppført i modernistisk stil i byen Brno i Tsjekkia. Bygningen ble oppført mellom 1929 og 1930 etter tegninger av arkitekt Ludwig Mies van der Rohe. Byggherrer var ekterparet Fritz og Grete Tugendhat. Tugedhatvillaen regnes som det mest berømte av Brnos modernistiske byggverk og ligger på en høyde med utsikt over byen. Bygningen ble i 2001 oppført på UNESCOs verdensarvliste.


== Historie ==
Fritz og Grete Tugendhat bestilte villaen til en tomt ekteparet hadde fått i bryllupsgave av hennes foreldre. Lily Reich medvirket til utformingen av interiøret. Mies tegnet alle møblene, bl.a. to stoler, Brno og Tugendhat.Ekteparet fikk bo åtte år i sin nye bolig da de i 1938 som følge av sin jødiske avstamning måtte flykte fra landet. Ekteparet hadde på dette tidspunktet tre barn, hvorav Ernst Tugendhat senere vant renommé som filosof. 
Bygningen ble skadet av krigshandlinger under den andre verdenskrigen og tjente etter krigen som kvarter for Den røde armé, bl.a. som hestestall. 
Tugenhatvillaen sto ferdig renovert i 2012.


== UNESCOs begrunnelse ==
Unesco fremholder i den korte versjonen av sin begrunnelse at villaen er et fremstående eksempel på den internasjonale stil i den modernistiske bevegelse i arkitektur, slik denne utviklet seg i 1920-årene. Villaens særlige verdi ligger i den innovative anvendelse av romlige og estetiske konsepter som tok sikte på å tilfredsstille behovene i en ny livsstil. Dette kunne skje ved å gjøre bruk av moderne, industriell produksjon av bygningselementer.


== Bilder ==

		
		
		


== Referanser ==


== Eksterne lenker ==
(en) Offisielt nettsted 
(en) Villa Tugendhat – kategori av bilder, video eller lyd på Commons
Brno (stol)

Brno er en modernistisk cantilever- eller frisvingstol designet av Ludwig Mies van der Rohe i 1929–1930 for soverommet i Tugendhatvillaen i Brno, Tsjekkia. Stoltypen karakteriseres bl.a. ved at den er uten bakre ben, men at konstruksjonen oppebæres ved styrken i rammens materiale.


== Referanser ==
Annika Dahlqvist

Annika Dahlqvist (født 31. desember 1948 i Själevad i Sverige) er en svensk lege, forfatter og foreleser.


== Dahlqvists kostholdsråd ==
Annika Dahqvist har vært en aktiv kostholdsdebattant i flere år. I dag er hun spesielt kjent for å fronte kostholdsråd som strider mot allerede veletablerte kostholdsanbefalinger.
Dahlqvist har solgt nærmere en halv million bøker i Sverige, og nesten 100 000 i Norge. Hennes innflytelse har inspirert tusenvis til å legge om til et Lavkarbo og LCHF kosthold.
Dahlqvists kostholdsråd har som mål å lede til en bedre helse og lavere kroppsvekt. I korte trekk dreier Dahlqvists kostholdsråd seg om å minske inntaket av karbohydrater, og øke inntaket av naturlig forekommende fett.I Sverige regnes Dahlqvist som en av frontfigurene innen LCHF. Etter å selv ha slitt med overvekt, fibromyalgi, tarmkatar og utmattelsesdepresjon, ble hun frisk fra disse sykdommene og normalvektig etter å ha begynt på LCHF senhøsten 2004. 
Lenge hadde Dahlqvist selv fulgt og anbefalt de tradisjonelle kostholdsanbefalingene til sine pasienter med diabetes. Etter nærmere studier hvor hun sammenlignet diabetikeres forbrenning med friskes forbrenning, begynte hun imidlertid å anbefale lavkarbokost til flere av sine pasienter.


== Arbeid og kritikk ==
Dahlqvist har fått æren for å starte lavkarbobevegelsen i Sverige, og har forelest mange steder i Sverige og Norge.Dahlqvist har to ganger valgt å forlate sitt arbeide. Første gang var da hun ikke fikk anbefale sine banebrytende kostholdsråd til diabetikere da hun jobbet på Njurunda vårdcentral i november 2006. Hun hadde da blitt anmeldt til Socialstyrelsen fordi hun ga kostholdsråd i strid med de statlige gitte kostholdsrådene. Andre gang Dahlqvist valgte å bytte jobb, var høsten 2009. Hun ble pågrunn av hennes skeptiske standpunkt rundt massevaksinasjonen av svineinfluensa ikke tildelt flere vakter på Primärvårdsjouren i Sundsvall.
I dag (januar 2013) jobber Dahlqvist delitd som lege i Sundsvall. Resten av tiden hennes går med til blogging, skriving og forelesninger.


== Bibliografi ==
Matglede med lavkarbo
Dr Dahlqvists kokebok
Den skandinaviske lavkarbosuksessen
Dr Dahlqvists guide til LCHFDahlqvist' bøker utgis på norsk av forlaget Lille Måne.


== Priser ==
Årets Västernorrlänning 2008 (Sveriges Radios pris)
Årets Drake 2009 (Sundsvalls kommun och Sundsvalls Tidnings pris) 
Årets Häxa 2009 (Dagens Nyheters pris) 


== Referanser ==


== Eksterne lenker ==
Annika Dahlqvists blogg
Forfatterside på Lille Måne
Saksesplint

En saksesplint er en splint som brukes for å sikre og låse akslinger eller muttere, slik at de holder seg på plass. Andre navn som brukes er splittpinne, låsesplint, standardsplint eller rett og slett splint.
Saksesplinten består av en stiv metalltråd, bøyd i en U-form der bena er presset helt sammen og buen derved redusert til et «øye» i enden av splinten. De to rette, sammenpressede bena er ofte utformet slik at de er flate på innsiden og runde på utsiden. Sammen danner de derfor en tilnærmet rund splint.
En saksesplint tres gjennom et tverrhull i akslingen eller i skruen der en mutter skal sikres. Deretter bøyes bena ut til hver side, slik at splinten låses fast. Vanligvis trenger man en tang til dette. I utgangspunktet er en slik splint ment for en gangs bruk. Siden metallet blir svekket der bena bøyes ut anbefales ikke gjenbruk. Ved montering og demontering blir dessuten splinten lett deformert og mindre anvendelig.
I nødsfall kan selvsagt splinter brukes om igjen. Da må bena presses sammen og lirkes på plass i hullet. Med en tang til å holde sammen bena og en hammer til å banke splinten inn går dette som regel greit.
Saksesplinter finnes i ulike dimensjoner og utforminger. Det vanligste er at bena har litt ulik lengde. Fordelen med det, er at man lettere får fatt i endene på bena når de skal bendes til side.


== Dimensjoner ==
Amerikanske saksesplinter begynner på 1⁄32 tomme (0,79 mm) og slutter på 3⁄4 tomme (19 mm). De metriske dimensjonene i tabellen under er avrundet.


== Se også ==
Spennstift
Settskrue


== Referanser ==
Law & Order: Trial by Jury

Law & Order: Trial by Jury er en amerikansk TV-serie som har fokus på kriminelle juridiske prosedyrer og forberedelser som sjelden vises i andre Lov og orden-serier, blant annet juryutvelgelse. Serien er en spin-off fra originalserien Lov og orden.
Serien ble kansellert etter første sesong grunnet skuffende seertall. 16. mai 2005 annonserte den amerikanske tv-kanalen NBC at serien ikke kom til å bli fornyet, og den ble dermed den første Lov og orden-serien som ble kansellert.
Fred Dalton Thompson og Jerry Orback, som hadde to av hovedrollene i serien, var også med i den originale Lov og orden-serien.


== Handling ==
TV-serien fokuserer hovedsakelig på strafferettslige prosedyrer og forberedelser, som sjelden fikk like stort fokus i andre Law & Order-serier. For eksempel jury-utvelgelse til rettssaker. Episodene begynner vanligvis med et vitne, eller et offer, som forteller deres versjon om en forbrytelse.
Dette var et avvik fra de andre Law & Order-seriene, som vanligvis begynner med å skildre enten selve forbrytelsen eller oppdagelsen / rapporteringen av forbrytelsen. TV-serien går videre derfra, og viser hvordan begge sider utvikler forskjellige strategier som de tror kan vinne rettssaken.
Serien følger Tracey Kibre (spilt av Bebe Neuwirth) som blir tildelt en drapsavdeling på Manhattan. Kibres team inkluderer etterforsker Lennie Briscoe og assisterende distriktsadvokat Kelly Gaffney. De følger opp eventuelle spor og intervjuer av vitner - i tillegg deltar de under rettssaker, hvor begge sider skal spørre ut vitnene.


== Skuespillere ==
Bebe Neuwirth som Tracey Kibre.
Kirk Acevedo som Hector Salazar, en etterforsker.
Scott Cohen som Chris Ravell, en etterforsker fra New York City Police Department som blir forflyttet til Kibres lag.
Jerry Orbach som Lennie Briscoe, en etterforsker.


== Eksterne lenker ==
(en) Law & Order: Trial by Jury på Internet Movie Database 
(en) Law & Order: Trial by Jury på AllMovie 
(en) Law & Order: Trial by Jury på Metacritic
Skærbæk (Fredericia)

Skærbæk er en havneby i Sydjylland med 2 033 innbyggere (2011). Skærbæk ligger i munningen av Koldingfjorden, helt ut til Lillebælt, fire kilometer syd for Taulov, 12 kilometer sydvest for Fredericia og 15 kilometer øst for Kolding. Byen tilhører Fredericia kommune og er ligger i Region Syddanmark. 
Skærbæk hører til Taulov sogn. I byen ligger hovedkvarteret til det ledende danske energiselskapet DONG Energy. Her ligger også kraftanlegget Skærbækverket og båtverftet til Faurby Yacht.


== Referanser ==
Peter Kalafut

Peter Kalafut (født 19. oktober 1960 i Kežmarok) er en slovakisk tidligere håndballspiller, som konkurrerte for Tsjekkoslovakia.Kalafut deltok for Tsjekkoslovakia i Sommer-OL i 1992.


== Referanser ==


== Eksterne lenker ==
(en) Peter Kalafut – Olympedia 
(en) Peter Kalafut – Sports-Reference (OL-resultater – arkivert) 
(cz) Peter Kalafut – Tsjekkias olympiske komité